Il
Parlament de Navare al à votât une declarazion che e conteste la
gnove segnaletiche metude fûr su lis stradis principâls de
Gipuzkoa, une des trê provinciis che a formin la Comunitât Autonome
Basche. La mozion, passade cul vôt dai partîts spagnoliscj e de
diestre regjonaliste (UPN, PP e PSN), e je stade po ricjapade e fate
sô ancje dal esecutîf de Navare. Dut al nas dal fat che i cartei
metûts su lis stradis che a puartin in Navare a segnalin ancje
localitâts turistichis di cheste regjon e lis compagnin cul non
Euskal
Herria,
cemût che al è clamât il Paîs Basc inte sô lenghe proprie. Sei
la diestre navare che i spagnoliscj a refudin però la partignince di
cheste regjon al Paîs Basc e no acetin duncje che i cartei i fasin
riferiment. A contestâ la segnaletiche al è ancje il delegât dal
guvier spagnûl inte Comunitât Autonome Basche ma par vie che i nons
des localitâts a son dome par basc e no bilengâi.
Font:
EFE:,
27/11/14;
Naiz:,
01/12/14
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eus_Latn eus_Latn fur_Latn fur_Latn fur_Latn fur_Latn fur_Latn fur_Latn fra_Latn cym_Latn unk eus_Latn unk